SADRŽAJ 


POVIJEST 


Tekst počinje kršćanskom invokacijom (vb ime otca i sina i svetago duha), a zatim 
slijedi odjeljak u kome opat (benediktinski) Držiha piše da je hrvatski kralj Zvonimir 
darovao ledinu Svetoj Luciji (crkvi i samostanu), navode se svjedoci toga darivanja, 
proklinje se onaj tko bi to darivanje zanijekao i podsjeća na obvezu redovnika u tom 
samostanu da mole za darivatelja i za sudionike u činu darivanja. Drugi opat Dobro vit 
zapisuje da je s devetero samostanske braće sazidao crkvu Svete Lucije u vrijeme kne¬ 
za Kosmata koji je vladao cijelom krajinom (ili Krajinom). Na kraju dolazi zapis da je 
u te dane Mikula (posjed? samostan?) bio u zajedništvu sa svetolucijskom opatijom. 

Novija su istraživanja pokazala daje tekst na Ploči zapravo prijepis odabranih odloma¬ 
ka iz samostanskoga kartulara i osnažila su davna uvjerenja da tekst nije završen i da 
se nastavljao na drugoj, desnoj ploči. 



Ploča je klesana oko 1100. godine uz današnje selo Jurandvor (kraj Baške, na otoku Krku). 
Bila je ugrađena kao lijevi plutej u ogradu koja je dijehla prezbiterij (prostor za svećenstvo) 
od crkvene lađe (prostor za puk) u benediktinskoj crkvi Svete Lucije. Eventualna dmga 
ploča bUa bi desni plutej. Branko Fučić je držao vjerojatnim da su tzv. Jurandvorski ulomci 
ostaci toga desnoga pluteja. Naime, na četiri ulomka ploče (koji su nađeni u crkvi Svete 
Lucije) nalaze se glagoljična slova jednaka onima na Bašćanskoj ploči, a na njima se može 
pročitati i ime Zvonimir. 

Bašćanska ploča je od vapnenca, uz gornji rub ima borduru s tipičnim ornamentom 
lozice, široka je 199, visoka 99,5, a debela 9 cm. Sačuvani tekst raspoređen je u trinaest 
redaka. Znanstvenici su je zamijetili 1851. kada su domaći svećenici upozorili na nju 
Ivana Kukuljevića Sakcinskoga. Daje ne bi izjedala vlaga. Staroslavenska akademija 
na Krku i biskup Antun Mahnić (Anton Mahnič) daju Ploču zatvoriti u staklenu vitrinu, 
ali se propadanje pojačano nastavilo. Godine 1934. krčki biskup Josip Srebrnić (Sre- 
brnič) dao je ploču »na vječno čuvanje« tadašnjoj Jugoslavenskoj akademiji znanosti 
i umjetnosti (danas Hrvatska akademija znanosti i umjetnosti) u kojoj se i danas čuva. 


ZNAČENJE 


Bašćanska ploča (oko 1100. godine) najvažniji je među najstarijim glagoljičnim hr¬ 
vatskim kamenim spomenicima. Svako proučavanje povijesti hrvatskoga jezika i hr¬ 
vatske književnosti počinje od njezina teksta u kojemu se (u njezinu trećem retku) 
spominje hrvatsko narodno ime u sintagmi 

Zvonimir, kralj hrvatski 
(ZhVhnimirh krah hrhvatsl^) 



prvi put na hrvatskom (hrvatskostaroslavenskom) jeziku. Već prije u povijesnim doku¬ 
mentima hrvatsko je ime spominjano na grčkom i latinskom. 

Iz njezina su teksta hrvatski povjesničari saznali daje kvarnersko područje bilo u sasta¬ 
vu Zvonimirove Hrvatske. Klesana je tzv. prijelaznim tipom glagoljice, tj. onom koja 
prelazi iz oble (bugarsko - makedonske) u uglatu (hrvatsku) i stoga je iznimno važna 
za sve proučavatelje glagoljice. 

Pripremio Stjepan Damjanović 

BAŠĆANSKA PLOČA 


Dragi kamen hrvatskoga jezika 

lAilli 


U tekstu Bašćanske ploče puno je skraćenih riječi i puno oštećenih mjesta. Dijelove 
koji su ispali skraćivanjem riječi donosimo u okruglim, a oštećena mjesta u kosim 
zagradama. 


Transliteracija Branka Fučića 

1. A[ZT>] [VT> IME OjTCA 1 S(1)NA [1 S]V(E)TAGO DUHA AZT) 

2. OPAT[T)] DRT>Ž1HAP1SAHT> SE O LED1[N]E JUŽE 

3. DAZWT>N1M1RT> KRALT> HRWATT>SKT>1 [VT>] 

4. DNl SVO^ VT> SVETUJU LUCIJU 1 SV(E)[DO]- 

5. Ml ŽUPANT> DES1MRAKRT>[BA]VE MRA[T1N]T> VT> Ll- 

6. CE PRBT>NEBŽA [S]T> POSL[T>] V1N[(0)D0]LMEK](0)VT> V O- _ 

7. TOGE DAIŽE TO POREČE KLTNl 1 BO(G) 1 .BI. AP(OSTO)LAI .G. E- 

8. VAN(JE)LISTI I S(VE)TAE LUCIE AM(E)NT DA IŽE SDE ŽIVE- 

9. TT> MOLI ZA NE BOGA AZT OPATT DBROVITT ZT- 

10. DAHT CREKTVT SIJU I SVOEJU BRATIJU S DEV- 

11. ETIJU VT DNI KTNEZA KOSTMTTA OBLAD- 

12. AJUČAGO VTSU KTRAINU I BEŠE VT TT DNI M- 

13. IKULA VT OTOČTCI [ST SjVETUJU LUCIJU VT EDINO 

Kako izgovarati tekst - transkripcija (Stjepan Damjanović) 

1. Az V ime Otca i Sina i Svetago Duha. Az 

2. opat Držiha pisah se o ledinje juže 

3. da Zvanimir kralj hrvatski v 

4. dni svoje"" v svetuju Luciju i svedo- 

5. mi: župan Desimra Krbavje, Mratin v Li- 

6. cje, Pribnebža s posl Vinodolje, Jakov v o- 

7. tocje. Da iže to poreče, kini j Bog i .bi.(=12) apostola i .g.(= 4) e- 

8. vanjelisti i svetaja Lucija. Amen. Da iže sdje žive- 

9. t, moli za nje Boga. Az opat Dobrovit z- 

10. dah crikav siju i svojeju bratiju s dev- 

11. etiju V dni kneza Kosmata oblad- 

12. ajućago vsu Krajinu. I biše v t dni M- 

13. ikula V Otočci s svetuju Luciju v jedino. 



Prijevod na suvremeni hrvatski jezik (Milan Moguš) 

Ja, u ime Oca i Sina i Svetoga Duha. 

Ja opat Držiha pisah ovo o ledini koju 
dade Zvonimir, kralj hrvatski, 
u svoje dane svetoj Luciji 

pred svjedocima: županom Desimirom iz Krbave, Mratinom iz Like, 
Pribenežom poslanikom iz Vinodola, Jakovom iz otoka. 

Tko to porekne, neka ga Bog prokune i 12 apostola i 
4 evanđelista i sveta Lucija. Amen. 

Da tko ovdje živi, moli za njih Boga. 

Ja opat Dobrovit zidah ovu crkvu sa svoje devetero 
braće u dane kneza Kosmata koji je 
vladao cijelom Krajinom. I u te dane bio je (samostan) 
sv. Mikule u Otočcu sa svetom Lucijom u zajednici 



